**עיריית בת ים**

**הזמנה להגשת בקשה להיכלל במאגר יועצים של עיריית בת ים**

עיריית בת-ים (להלן: ״העירייה״) מזמינה בזה יועצים להציע הצעות להיכלל במאגר היועצים של העירייה, לביצוע עבודות מקצועיות הדורשות ידע ומומחיות מיוחדים או יחסי אמון מיוחדים בתחומים שונים. המאגר יאפשר לעירייה להעסיק יועצים באמצעות פטור ממכרז או באמצעות מכרז זוטא, בהתאם לתקנות העיריות (מכרזים), התשמ״ח-1987. במקביל מתבצע פרסום באתר האינטרנט הרשותי בדבר רשימת מציעים לסוגי התקשרויות שונים, כמפורט מטה.

1. תקופת היכללותם של מתכננים ויועצים במאגר הינה עד 3 שנים ממועד האישור (ואולם, הרשימה תעודכן אחת לשנה).
2. העיריה שומרת על זכותה לעדכן את מאגר היועצים מעת לעת בכל דרך שתמצא לנכון ולהזמין יועצים נוספים להצטרף למאגר ו/ או בדרך של גריעת יועצים אשר נכללו במאגר ונמצאו בלתי מתאימים.
3. לפרטים נוספים ניתן לעיין באתר העירייה שכתובתו [www.bat-yam.muni.il](http://www.bat-yam.muni.il) .
4. את הבקשה להיכלל במאגר יש למסור באמצעות לינק https://bat-yam.vendors.co.il וזאת עד ליום 15.01.2023 שעה 13:00. יש לצרף את כל המסמכים והאישורים הנדרשים בהתאם לפניה המקוונת.
5. המאגר נפתח מעת לעת במהלך השנה.

עיריית בת – ים

עיריית בת-ים

הזמנה להגשת בקשה להיכלל במאגר יועצים עיריית בת ים מכוח חוזרי מנכ"ל משרד הפנים 8/2016,5/2017

**כללי**

1. עיריית בת-ים (להלן: ״העירייה״) מזמינה בזה יועצים להציע הצעות להיכלל במאגר היועצים של העירייה, לביצוע עבודות מקצועיות הדורשות ידע ומומחיות מיוחדים או יחסי אמון מיוחדים בתחומים שונים. המאגר יאפשר לעירייה להעסיק יועצים באמצעות פטור ממכרז או באמצעות מכרז זוטא, בהתאם לתקנות העיריות (מכרזים), התשמ״ח-1987. במקביל מתבצע פרסום באתר האינטרנט הרשותי בדבר רשימת מציעים לסוגי התקשרויות שונים, כמפורט מטה.
2. קול קורא זה, נערך בהתאם ל״נוהל התקשרויות לביצוע עבודה מקצועית הדורשת ידע ומומחיות מיוחדים או יחסי אמון מיוחדים בפטור ממכרז״, כפי שפורסם בחוזר מנכ״ל משרד הפנים 8/2016, מיום 22/11/16 .
3. תקופת היכללותם של מתכננים ויועצים במאגר הינה עד 3 שנים ממועד האישור (ואולם, הרשימה תעודכן אחת לשנה).
4. העיריה שומרת על זכותה לעדכן את מאגר היועצים מעת לעת בכל דרך שתמצא לנכון ולהזמין יועצים נוספים להצטרך למאגר ו/ או בדרך של גריעת יועצים אשר נכללו במאגר ונמצאו בלתי מתאימים.
5. ההחלטה על הכללתו או אי הכללתו של מציע במאגר נתונה לשיקול דעתה הבלעדי של העירייה.
6. יובהר כי הזמנת השירות תעשה על ידי העירייה על פי צרכיה מעת לעת ואין בכניסה למאגר זה בכדי לחייב את העירייה בהזמנת שירותים כלשהם מהכלולים במאגר ו/ או בכדי להבטיח התקשרות עם יועץ בהיקף כלשהו וליועץ לא תהיה כל טענה או דרישה או תביעה מכל מין וסוג שהוא בקשר לכך.
7. למניעת ספקות יובהר כי העירייה תהא רשאית להתקשר עם יועצים שאינם נכללים במאגר היועצים בכל דרך אחרת אפשרית על פי הדין.
8. פירוט ריכוז סוג שירות / יעוץ נדרש לפי תחומי ההתמחות לגביהם מתבצע המאגר- מפורט באתר הרשותי מבקש אשר הינו בעל יותר מתחום התמחות אחד רשאי להגיש בקשות נפרדות ביחס לכל אחד מתחומי התמחותו.
9. העירייה אינה מתחייבת לקבל כל הצעה שהיא ותהא רשאית לנהל מו"מ עם מי ממגישי ההצעות או עם אחרים.
10. העירייה שומרת לעצמה את הזכות לחזור בה מההזמנה להאריך את המועד להגשת הצעות לפרסם הזמנה חדשה לקיים תחרות בין המציעים השונים או חלקם או לנקוט בכל הליך אחר שתמצא לנכון.
11. את הבקשה יש לאגד ולסרוק בהתאם להנחיות המקוונות באתר הרשות, הכללת המציע במאגר וסיווגו לפי התחומים תישלח למציע ותפורסם באתר העירייה.
12. על המציעים הרשומים במאגר לעדכן מיוזמתם באופן מיידי נתונים שהשתנו לדוגמא עזיבת עובד מפתח בעל התמחות החלפת בעלות רכישת חברה אחרת וכל שינוי מהותי.
13. במאגר ייכללו רק מציעים שהגישו מועמדותם ונמצאו עומדים בתנאי הסף, ואשר העירייה החליטה לצרפם לאחר בדיקת הצעתם.
14. יובהר, כי העירייה רשאית להזמין מועמדים לראיון אישי לצורך התרשמות, וכן לדרוש מהם פרטי אנשי קשר אצל גופים בהם סופק השירות. העירייה תוכל להחליט שלא לצרף מועמד למאגר בהתבסס על הריאיון שנערך לו ו/או על חוות הדעת שניתנו לגביו ממזמינים שונים ו/או על סמך ניסיון קודם שלה עמו ו/או על-סמך התרשמות חברי ועדת המכרזים (על- סמך נימוקים שיפורטו).
15. ההחלטה בדבר צירוף /אי צירוף מועמד למאגר תימסר למועמד בכתב.
16. מבלי לגרוע מהכתוב בנוהל זה, ועדת ההתקשרויות תהיה רשאית, לאשר התקשרות עם יועץ אשר אינו נכלל במאגר של העירייה, באחד מהמקרים הבאים:
17. המאגר של העירייה אינו כולל יועצים העוסקים בתחום בו נדרשת העבודה.
18. היועצים הנכללים במאגר אינם עומדים בתנאי סף מסוים לביצוע העבודה.
19. לאחר ישיבת ועדת המכרזים התברר כי אף לא אחד מנותני השירותים הנכללים במאגר עונה על דרישות העירייה ו/או הועדה החליטה כי היא אינה שבעת רצון מהשירותים שניתנו בעבר מהיועצים הנכללים במאגר.
20. נסיבות מיוחדות שינומקו בכתב ע״י ועדת המכרזים, לביצוע התקשרות עם מי שאינו נכלל במאגר העירייה.
21. העירייה תפנה מפעם לפעם ליועצים הכלולים במאגר על מנת לוודא שהם עומדים בכל תנאי הסף. באחריות היועץ לעדכן את העירייה על כל שינוי בעיסוק/משרדו אשר עלול להוביל לאי עמידה בתנאי הסף אשר בעבורו הוגשה מועמדתו.
22. העירייה תפנה למציעים שיכללו במאגר על בסיס מחזורי ובאופן שוויוני במידת האפשר, על מנת לאפשר לכל אחד מהם הזדמנות שווה להציע הצעה לעירייה. יודגש כי העירייה אינה מחויבת לבחור בהצעה הזולה ביותר או בהצעה כלשהי ובשיקול דעתה הבלעדי לשקול שיקולים נוספים כגון: ניסיון קודם, ידע מקצועי רלוונטי, מומחיות מיוחדת וכיוצ״ב.
23. כאשר יידרש לעירייה שירות מסוים הכלול בפניה זו, העיריה תפנה למציעים הרלוונטיים מתוך המאגר בפנייה פרטנית. על המציעים להשיב לפנייה הפרטנית ולהציע הצעה כספית ולענות על כל המידע שיידרש בפנייה הפרטנית. לאחר קבלת כל ההצעות, העירייה תבחן את ההצעות ותתקשר עם המציע המתאים ביותר, לפי שיקול דעת מקצועי ובהתאם לתנאי הפניה הפרטנית ולצרכי העירייה.
24. העירייה תהיה רשאית לחלק ביצוע של שירות מסוים בין מספר יועצים, הכל כפי שיפורט בפנייה הפרטנית.
25. העירייה תהא רשאית להסיר יועץ מהמאגר עקב ניסיון שלילי עמו ו/או אי עמידתו בתנאי פניה זו ו/או הפרה שלו את החוזה עם העירייה.
26. יועץ שייכלל במאגר יחויב לחתום על חוזה עבודה בטרם תחילת עבודתו;
27. מובהר, כי אין בתהליך זה ו/או הצטרפות למאגר החברה כדי להבטיח ליועץ/למתכנן המצטרף התקשרות כלשהי ו/או היקף התקשרות כלשהו לביצוע עבודות כלשהן, והעירייה לא תהיה מחויבת להעסיק יועץ שהצטרף למאגר .

תנאי הסף למאגר היועצים

1. רשאים להגיש הצעות להזמנה זו רק מציעים העומדים בכל התנאים בעצמם ובמצטבר הכל בהתאם לטופס בקשת הצטרפות למאגר יועצים ולדרישת הסף המפורטות לכל תחום יעוץ כמפורט באתר העירייה.
2. המציע לא הורשע בפלילים או בעבירות שיש עימן קלון;
3. בעל תואר אקדמי או השכלה רלוונטית ובעל רשיונות לעיסוק במקצוע הנדרש על פי דין- יש לצרף תעודות בהתאם להנחיות ההגשה המקוונת
4. מציע רשום בפנקסי המקצוע הרלוונטי – יש לצרף רשיונות בהתאם להנחיות ההגשה המקוונת.
5. בעל נסיון מקצועי קודם ומוכח בתחום עיסוקו- יש לצרף קו"ח ופרופיל משרד וכןפ ירוט נסיון בעבודה מול רשויות מקומיות / משרדים ממשלתיים לרבות המלצות. במקרה בו נדרשת העסקת צוות יש לצרף רשימה שמית של העובדים וכן אישור רו"ח לפיו הצוות מועסק על ידי המשרד.
6. המציע הינו עוסק מורשה – יש לצרף אישור מפקיד שומה, אישור ניכוי מס במקור. ככל שמדובר בתאגיד יש לצרף תעודת התאגדות ותדפיס רשם החברות/ רשם העמותות.
7. עמידה בתנאים הקבועים בחוק עסקאות גופים ציבוריים תשל"ו- 1976 – יש לצרף תצהיר בנוסח תצהיר המצורף בהנחיות ההגשה המקוונות.
8. המציע ידרש למלא שאלון ניגוד עניינים בהתאם להוראות חוזר מנכל 2/2011 כמפורט בהזמנה המקוונת באתר הרשותי ויש להגישו חתום על ידי מצהיר מוסמך מטעם המציע ;

 **הליך מסירת העבודות ליועצים**

1. הפנייה ליועצים שנכללו במאגר לצורך בקשת הצעת מחיר תעשה בהתאם לנוהל עירוני להתקשרויות עם יועצים ;
2. כחלק מתנאי ההתקשרות ידרש היועץ לערוך ביטוחים כנדרש על ידי העירייה ולהמציא לעירייה אישור על קיום ביטוחים.
3. באחריות המציע לעקוב אחר הפרסומים באתר העירוני בנוגע להזמנה זו.

אופן ההגשה:

 את הבקשה להיכלל במאגר יש למסור באמצעות לינק \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_וזאת עד ליום \_\_\_\_\_\_\_\_\_\_\_\_\_\_\_שעה \_\_\_\_\_\_\_\_. יש לצרף את כל המסמכים והאישורים הנדרשים בהתאם לפניה המקוונת.